**VEDTÆGT FOR SAMARBEJDE**

mellem *Skuldelev-Selsø Menighedsråd* og *Provstiudvalget i Frederikssund Provsti*

om delegation af kompetence, opgaver og finansiering af bygningsvedligeholdelse herunder præstegårde samt administration, personaleadministration herunder hr-rådgivning og rekruttering mm. til Provstiudvalget.

**§ 1. Hjemmel for samarbejde**

Dette samarbejde mellem Skuldelev-Selsø Menighedsråd og Provstiudvalget i Frederikssund Provsti om delegation af kompetence, opgaver og finansiering er indgået i medfør af § 42 c, stk. 1,

1) fælles personaleadministration, herunder rekrutteringstiltag og hr-rådgivning;

2) bygningsvedligeholdelse og drift, herunder af præsteboligen;

3) bygningsteknisk rådgivning,

i lov om menighedsråd, jf. lovbekendtgørelse nr. 771 af 24. juni 2013, som ændret ved § 1 i lov nr. 393 af 18. april 2023.

**§ 2. Hjemsted**

Samarbejdet har hjemsted i Frederikssund kommune.

**§ 3. Formål og periode**

*Stk. 1.* Samarbejdet har til formål at overtage de i § 1 angivne opgaver fra Skuldelev-Selsø menighedsråd, herunder især færdiggørelsen af renoveringen af Skuldelev Præstegård og dens omgivelser. Kompetencen, opgaverne og finansieringen vedrørende samarbejdet delegeres til provstiudvalget.

*Stk. 2.* Samarbejdet er gældende fra den 11. oktober 2023 til den 1. december 2024 (1. søndag i advent).

**§ 4. Finansiering**

*Stk. 1.* Samarbejdet finansieres af provstiudvalgskassen.

*Stk. 2.* Provstiudvalget udarbejder hvert år inden den 15. september et budget for udgifter i det kommende regnskabsår.

**§ 5. Regnskab og revision**

Regnskabet aflægges af provstiudvalget som et biregnskab til provstiudvalgskassens regnskab og revideres som en del af provstiudvalgskassens regnskab.

**§ 6. Tvister**

Enhver tvist mellem deltagerne i samarbejdet eller om forståelse, fortolkning eller udfyldning af denne vedtægt, herunder om budget, kan forelægges biskoppen til afgørelse. Biskoppens afgørelse kan indbringes for Kirkeministeriet.

**§ 7. Udtræden og ophør af samarbejdet**

*Stk. 1.* Udtræden af samarbejdet meddeles provstiudvalget efter beslutning på et menighedsrådsmøde. Udtræden sker med 3 måneders varsel.

*Stk. 2.* Samarbejdet kan ophæves inden den 1. december 2024 (1. søndag i advent), hvis deltagerne er enige herom.

**§ 8. Ændring af vedtægter**

Forslag til ændring af vedtægten udarbejdes af provstiudvalget og skal vedtages på to ordinære møder i provstiudvalget og på to ordinære møder i de deltagende menighedsråd.

**§ 9. Ikrafttræden og offentliggørelse**

*Stk. 1.* Denne vedtægt træder i kraft den 11. oktober 2023.

*Stk. 2.* Vedtægten offentliggøres på Helsingør Stifts hjemmeside, jf. 42 c, stk. 2, i lov om menighedsråd.

Vedtægten er godkendt af de deltagende menighedsråd og provstiudvalget i Frederikssund Provsti den 11. oktober 2023.